cyanic-selkie/wikianc huggingface dataset:
Claude Lanzmann
Bakgrunn
Til 1970 viet Lanzmann seg hovedsakelig til journalistikken og driften av Le Temps modernes, men etterhvert ble han stadig mer engasjert som filmskaper. I sin første film, Pourquoi Israel? (1973), beskjeftiget han seg med sin egen jødiske identitet. Et år senere startet han det lange arbeidet med dokumentarfilmen Shoah, som først var ferdig i 1985.
Shoah
Shoah, som er en ni og en halv timer lang dokumentarfilm om Holocaust, sees ofte på som den viktigste filmen om emnet. Det er verdt å merke seg at Lanzmann ikke brukte noe arkivmateriale i sin film Shoah. Filmen er kun intervjuer med jødiske, polske og tyske personer. Filmen ble transkribert og teksten gitt ut på engelsk med introduksjon av Lanzmann og Simone de Beauvoir; noe som gav mange synsvinkler på de filosofiske og lingvistiske interessene hos produsentene av filmen. Det var også gjennom Shoah at et bredere publikum først ble introdusert til arbeidene til den amerikanske Holocaust-historikeren Raul Hilberg. Lanzman har kommet med svært sterk kritikk av forsøk på å forstå Hitler og har kalt dette «obskønt». Han har også kritisert Holocaust-overlevere for dette.
Jan Karski medvirket i Shoah som i Polen ble kritisert for å fremstillingen av antisemittisme i landet. Karski støttet Lanzmanns fremstilling. Karski besøkte Polen for første gang etter kommunistregimets fall i 1989.
Tipton County (Indiana)
Tipton County er et fylke i den amerikanske delstaten Indiana.
Vinskap
Vinskap er skap bygget for kjøling, oppbevaring og modning av vin. Det er et alternativ til den som ikke har vinkjeller. Vinskap har også den nyttige funksjonen at vin kan serveres til rett temperatur, hvilket er viktig for å få en størst mulig smaksopplevelse.
Tilbudsansvarlig
En tilbudsansvarlig eller tilbudsleder, også kjent ved det engelske navnet bid manager, er en yrkestittel med ansvar for å håndtere tilbud (engelsk: bid). Det er en lederrolle for salg innen en organisasjon med ansvar for å administrere tilbud, vanligvis som respons på forespørsler fra kunder. En tilbudsansvarlig legger til rette for etablering av løsninger og påser at disse tilfredsstiller kundekrav samtidig som man tydeliggjør verdien av selskapet sin løsning. Tilbudsansvarlige arbeider ofte tett med ledere og direktører i bedriften sin for å finne strategiske tilnærminger for å vinne anbud.
Vinskap
Lagring og utvikling av vin forutsetter at visse forhold er oppfylt. De viktigste faktorene er konstant og riktig temperatur (ca. 10 – 12 grader), vibrasjonsfritt miljø, beskyttelse mot UV-stråler og tilstrekkelig fuktighet (ca. 60 – 80% relativ luftfuktighet). Det er avgjørende at et vinskap kan ivareta dette.
Tilbudsansvarlig
Rolle
Tilbudsansvarlige er ansvarlige for å foreslå tilbud for eksisterende eller potensielle kunder for prosjekter. De skal så sikre jevn fremdrift av et prosjekt innen riktig tid, innen gitte økonomiske parametre, og ellers administrere forholdet med kunden. Tilbudsansvarlige kan fungere i forbindelse med en tilbudsdirektør, og ofte med bransjespesialister (for eksempel i bygge- og anleggsnæringen) for å opprette og administrere et tilbud for et prosjekt.
Vinskap
Kjøleteknikker
Flere teknikker kan brukes for å oppnå kjøling i vinskapet. Mest utbredt er det å benytte samme teknologi som i vanlige kjøleskap. Disse blir drevet av en eller flere kompressorer. Denne type skap har en høy kjøle-effekt og egner seg godt som serveringskap til profesjonell bruk hvor skapdøren ofte blir lukket opp. En annen velprøvet kjøleteknologi er absorpsjonsteknologi og benyttes i dag hovedsakelig i vinskap. Den er uten motor og er derfor vibrasjonsfri og lydløs. Denne type vinskap egner seg til langtidslagring av vin.
Tilbudsansvarlig
Rolle
Den tilbudsansvarlige sin rolle varierer mellom bransjer og hvordan det enkelte selskapet har strukturert sin styring av salgprosessen. Et selskap som avhenger av raske salgsykluser er ofte basert på forslagsansvarlige (proposal managers), mens organisasjoner som avhenger av mer langsiktige og komplekse salg ofte er avhengige av tilbudsansvarlige (bid managers). I tillegg til å administrere tilbud jobber tilbudsansvarlige ofte tett med styremedlemmer og mellomledere i selskapet sitt for å stake ut strategiske retninger ved å gi innsikt i markedstrender som de får gjennom direkte eksponering for kritiske tilbakemeldinger fra mislykkede tilbud og utvikling i kundenes behov.
Vinskap
Kjøleteknikker
En tredje kjøleteknologi er termoelektrisk kjøling. Den er kjent fra andre bruksområder og brukes blant annet til nedkjøling av PC-er. Denne kjøleteknologien er den minst effektive, men egner seg godt til bruk i mindre vinskap. Vinskap som har denne teknologien utstyres ofte med en vifte for å få sirkulasjon på luften inne i skapet.
Tilbudsansvarlig
Tilbudsansvarlige sin rolle i utkontraktering
Tilbudsansvarlige spiller en viktig rolle i utkontraktering ved at de produserer og håndterer tilbud for seskapene involvert i utkontrakteringen. Varigheten på slike kontrakter kan typisk være mellom 3 til 18 måneder, innebærer betydelige verdier og involvere mange personer. Den tilbudsansvarlige påser da at kundens angitte milepæler blir oppfylte og at leveransen blir levert som spesifisert. Ettersom tilbudsansvarlige ofte jobber tett i team med personer fra flere funksjoner er gode kommunikasjonsferdigheter en viktig egenskap.
2 Brothers on the 4th Floor
Brødrene Boer hadde allerede arbeidet med musikk en god stund (og gitt ut flere album på egen hånd) da de tidlig på 1990-tallet begynte å samarbeide med Philips og Manders, da under navnet «2 Brothers on the 4th Floor».
Noen av gruppens mest kjente låter er «Never alone», «Dreams» og «Come take my hand».
Dampslupp
Dampslupp er et mindre dampskip fra midten av 1800-tallet som også var den enkleste typen blant dampfartøyene i Norge. Som et fartøy for passasjer- og godsbefordring hadde denne typen vært hyppige brukt langs kysten og på elvene samt sjøene i Norge.
Dampsluppen som forresten ofte var ansett for være elegant, var en åpen båt uten overdekt rom med dørken under vannlinjen, og under dørken var det verken plass for gods eller maskineri. Maskineriet stod synlig midtskips uten vesentlige beskyttelse mot vær med en tynn skorstein som blikkfang. Skipperen som styrte dampsluppen stod på en plattform midtskips, men på de minste hadde styreposisjonen vært flyttet til akter. Dampsluppen oftest er grunt og smalt i sammenligning med andre dampfartøyer i sin samtid.
Som en typisk «bybåt» var denne typen egnet for passasjertransport og dermed var for det meste benyttet i innelukket farvann, spesielt i større havnebyer. Et kalesje kalt «solseil» med seilduk reist på et rammeverk langs hele båten eller den forreste halvdelen gav passasjerene litt vern mot vind og vær. I senere tid hadde enkle overbygg vært reist på dampsluppene, men gjerne ikke for høye eller for tunge.
En av de norske dampsluppene som er kjent, var den første propellbåten på innsjøen Mjøsa, D/S Lettvindt bygget i 1867 for gods- og passasjerfrakt. De første lokalbåtene på Mjøsa var dampsluppene med åpent dekk for gods forut og en enkel salong som ikke utgjort en del av skroget, akterut for passasjerene.
Better Love
«Better Love» (norsk oversettelse: bedre kjærlighet) er sang som fremføres av den kanadisk-greske sangeren Katerine Duska. Sangen ble utgitt 6. mars 2019 og var Hellas' bidrag i Eurovision Song Contest 2019 i Tel Aviv i Israel.
I Eurovision Song Contest
Duska ble kunngjort som Hellas' representant 14. februar 2019, mens sangtittelen ble offentliggjort to dager etter. Sangen ble første gang fremført offentlig 6. mars 2019 på den greske kringkasteren ERT.
Eurovision Song Contest 2019 finner sted i Expo Tel Aviv i Tel Aviv i Israel og består av to semifinaler 14. og 16. mai, og en finale lørdag 18. mai. «Better Love» ble trukket til å delta i semifinale 2 og fikk startnummer 16, nest sist ut på scenen. Sangen ble blant de ti beste i semifinalen og kvalifiserte seg dermed til finalen lørdag 18. mai. I finalen ble sangen nummer 21 av 26 deltakere.
Matthew Calbraith Perry
Matthew Calbraith Perry (født 10. april 1794 i South Kingston i Rhode Island i USA, død 4. mars 1858 i New York City) var en  amerikansk sjøoffiser. Han deltok i krigen mot England 1812–1814, ble i 1837 kommandør og fikk i 1841 graden flotiljeadmiral og førte under krigen mot Mexico (1846–1848) kommando over en liten eskadre i Mexicogulfen som i mars 1847 bombarderte Vera Cruz slik at invasjonsstyrker kunne landsettes der.
Perry var leder for den amerikanske sjøoffisersutdannelse, og grunnla marineakademiet i Brooklyn. Til ham tilkommer det vesentligste av fortjenesten av at dampkraften ble innført i den amerikanske marine; han konstruerte dampfregatter med propeller, var en tid sjef for artilleriskolen ved Sandy Hook og senere verftssjef. Han gjennomførte betydelige forbedringer i fyrvesenet ved USAs kyster.
Perrys huskes mest for sine ekspedisjoner til Japan i 1852–1853 og 1854, da han drev igjennom inngåelsen av den traktat mellom Japan og De forente stater (traktaten i Kanagawa) i Kanagawa, som i dag er en del av Yokohama, 31. mars 1854), som innebar at det japanske rike åpnet seg for Vesten.
C.C. Lundbye
Christian Carl Lundbye (født 25. april 1812, død 2. januar 1873) var en dansk oberst, politiker og minister.
Matthew Calbraith Perry
Perry anses, nest etter David Farragut, som den som har hatt den vesentligste andelen i å skape en kraftig amerikansk flåte.
Litteratur
Ch. Morris:, Heroes of the navy in America (1907) E. Satow: The Far East 1815–1871 (i Cambridge modern history IX, 1909).
C.C. Lundbye
Han var født i Brundby på Samsø, sønn av oberst ved Artilleriet Joachim Theodor Lundbye og hustru Cathrine født Bonnevie. Hans bror var kunstmaleren J.Th. Lundbye.
Lundbye var krigsminister fra 1856-1859 og igjen 1863-1864.
Kommandør av Dannebrog i 1857.
Sødorp kapell
Sødorp kapell er en langkirke fra 1929 i Nord-Fron kommune, Innlandet fylke.
Kapellet ble utvidet i 1970-72 og 2009. Bygningen er av tre og har 169 plasser.
Kapellet ble oppført på tomten etter Sødorp kirke, etter at denne ble flyttet fra dette stedet til nåværende plass på prestegårdens grunn nordvest for Vinstra i 1910.
Kirkegården ved kapellet har mange eldre gravminner. Mange klebersteinsgravminner er bevart fra slutten av 1700-tallet og fra 1800-tallet. Noen står fortsatt på plass, mens andre er plassert i et eget skur for oppbevaring av gravminner. En del gravminner av tre er festet til kirkegårdsgjerdet bak kapellet. Ved kirken er det også satt opp et gravminne over Per Olsen Hågå – den historiske Per Gynt.
På kirkebakken står en bauta til minne om prost Hugo Friderich Hiorthøy, som på dette stedet fikk bygd et kornmagasin i 1779 – Det velmeente Froenske Magasin.
Frithiof Svensson
Konrad Martin Fritiof Svensson (født 2. juni 1896 i Bälinge, død 5. mars 1961 i Stockholm) var en svensk bryter som deltok i de olympiske leker 1920 i Antwerpen og 1924 i Paris.
Svensson vant en olympisk bronsemedalje i bryting under OL 1920 i Antwerpen. Han kom på tredjeplass i klassen fjærvekt i gresk-romersk stil bak de finske bryterne Oskari Friman og Heikki Kähkönen. Det var 21 brytere fra tolv nasjoner i denne vektklassen som ble avviklet i perioden 16. til 20. august 1920.
Taavi Tamminen
Taavi Nikolai Tamminen (født 10. mars 1889 i Uurainen, død 19. januar 1967 i Helsingfors) var en finsk bryter som deltok i de olympiske leker 1920 i Antwerpen.
Tamminen vant en olympisk sølvmedalje i bryting under OL 1920 i Antwerpen. Han kom på andreplass i klassen lettvekt (67,5 kg) i gresk-romersk stil. Finalen tapte han til sin landsmann Emil Väre. Det var 22 brytere fra tolv nasjoner i denne vektklassen som ble avviklet i perioden 16. til 20. august 1920.
Slettvar
Slettvar (Scophthalmus rhombus) er en flyndrefisk i varfamilien. Den blir opptil 75 cm lang og 8 kg. Den ligner på piggvar, men den er smalere, og skinnet på den fargede siden (oversiden) er glatt. Oversiden er gråspraglete, blindsiden oftest hvit. Som andre medlemmer i varfamilien er den nesten alltid venstrevridd. Slettvaren finnes fra 5–70 meters dyp. Den lever oftest på sandbunn og føden består av krepsdyr og forskjellige fiskeslag som brisling, hvitting, hyse, sil, sild og øyepål. Slettvaren er regnet som et utmerket matfisk, men er ikke like ettertraktet som piggvaren. I Norge drives det ikke noe regulært fiske etter arten, men en del tas som bifangst.
Blokkerende høytrykk
Blokkerende høytrykk er et storskala høytrykksmønster i atmosfæren som omtrent er stasjonært. Disse «blokkerer» eller omdirigerer vandrende sykloner (lavtrykk). Disse blokkeringene kan ofte holde seg på samme sted i flere dager eller til og med uker, og kan føre til at et område kan ha samme type vær over lang tid (for eksempel nedbør i enkelte områder og klar himmel andre steder). På den nordlige halvkule oppstår blokkerende høytrykk ofte på våren over det østlige Stillehavet og i Atlanterhavet.
Omegablokkering
En omegablokkering har fått navnet sitt fordi høydefeltet over et slikt høgtrykk ligner den greske bokstaven omega. Det typiske mønsteret for en omegablokkering er at det er et lavtrykk vest for høytrykket og et annet lavtrykk øst for det.
Rexblokkering
Rexblokkering har et høytrykk nord for et lavtrykk. Ofte har både høytrykket og lavtrykket en lukket situasjon, som betyr at isobarene rundt trykksystemene danner sirkler. Rexblokkeringen er kalt opp etter meteorologen som først identifiserte dem.
Franz Moser
Franz Moser (født 24. september 1711 i Mauerkirchen nær Passau i dagens Østerrike, død 14. desember 1776 i Huguang i Kina var en tysk kinamisjonær tilhørende jesuittordenen. Han ble utsendt til Macao dit han ankom i 1748. Han ble etter femten år sendt derfra til Hubei der han virket i Teian.
Googleplex
Googleplex er hovedkontoret til Google Inc., som er plassert i Mountain View i Santa Clara County i California, i nærheten av San Francisco.
Navnet er et ordspill på mengden googolplex.
Fjernsyn i Bulgaria
Fjernsyn i Bulgaria ble introdusert i 1959. Som alle medier i landet var fjernsynet kontrollert av det nasjonale kommunistpartiet fram til 1989.
Det statlige Bâlgarska Nationalna Televizija (BNT) har to kanaler: De nasjonale kanalene BNT 1 og BNT 2 samt satellittkanalen BNT World.
Union County (Indiana)
Union County er et fylke i den amerikanske delstaten Indiana.
Kristian Skolmen
Kristian Skolmen (født 26. mars 1863 på garden Skolmen i Nordre Land, død 16. november 1946 i Hakadal) var en norsk lærer og maler. Fire av søsknene ble lærere. En av dem var kvinnesakskvinnen Thora Skolmen.
Skolmen deltok på seminaret på Hamar lærerhøgskole fra 1880 til 1882. Etter dette hadde han noen midlertidige lærerstillinger, før han i 1884 fikk jobb ved Snipstadengen skole (nå nedlagt) i Vestbygda, Østre Toten. Der møtte han kona Marie Pålsdatter Fritsvold. De giftet seg i 1888, og flyttet til Kongsberg, hvor Kristian Skolmen fikk en ny lærerstilling ved Nymoens Skole. Han var lærer i tegning og sang i Kongsberg i 40 år.
I 1892 fullførte Skolmen et kurs for uddannelse af Lærere og Lærerinder i Tegning for Folkeskolen og Middelskolen på Den Kongelig norske Kunst- og Haandurksskole i Christiania (i dag kjent som Statens håndverks- og kunstindustriskole)
Høsten 1895 ble Kongsberg Tekniske Aftenskole startet av lærere Ole Ulrichsen Hoff, Kristian Skolmen og ingeniør Christian Jørgensen. Han underviste også i klasser på denne skolen
I 1896 deltok Kristian Skolmen i Statens Aarlige Kunstutstilling (i dag kjent som Statens høstutstilling). Han stilte ut en "Aaklædemønster" av folkesangen «Villemann og Magnhild»
Sergej Gontsjar
Karriere
Sergej Gontsjar startet sin profesjonelle karriere i 1991 med Traktor Tsjeljabinsk i den Russiske Super Ligaen. Han spilte også to sesonger for Moskva Dynamo.
Gontsjar ble draftet i første runde, som nr. 14 totalt, til Washington Capitals i NHL Entry Draft 1992. Han startet sin karriere i Nord-Amerika i 1994, der han spilte i to sluttspillkamper for Capitals' AHL lag, Portland Pirates. Han fortsatte med Portland i 1994–95, før han gjorde sin NHL debut, med Capitals, den 7. februar 1995 mot Buffalo Sabres. Han spilte 31 kamper totalt under den lockout-forkortede 1994–95 sesongen. Året etter, i sin første hele sesong i NHL, gjorde Gontsjar 41 poeng, og viste sitt potensial til å bli en effektiv offensiv back.
Etter en 57 poengssesong og en 67 poengssesong (likt med karrierebeste) i 2000–01 og 2002–03, ble Gontsjar utvalgt til Second All-Star Team begge sesonger.
Kristian Skolmen
I tillegg til å være lærer, var han kirkesanger. Han startet kor og musikkforeninger, samt bisto overlærer Petter Caspar Busengdal med å starte Kongsberg Guttemusikkorps 12. januar 1911
Sergej Gontsjar
Karriere
Den 3. mars 2004, i sin niende sesong med Capitals, ble Gontsjar byttet til Boston Bruins for Shaone Morrisonn og to draftvalg i NHL Entry Draft 2004. Han avsluttet sesongen med Boston, hadde han samlet opp totalt 58 poeng, og leder over alle backer i ligaen. Mellom 2000 og 2004, noterte Gontsjar mer poeng den noen andre backer med 74 mål og 241 poeng.
Kristian Skolmen
I 1980 hedret Kongsberg formannskap gamle kjendiser fra byens historie med veinavn. Kristian Skolmens Vei er navnet på en vei i Gamlegrendåsen, et område hvor Kristian ofte utforsket etter nye motiver.
Sergej Gontsjar
Karriere
Under NHL lockouten i 2004-05, returnerte Gontsjar til Russland for å spille for Metallurg Magnitogorsk, der han spilte med de fremtidige lagkameratene Petr Sýkora og Evgeni Malkin. Etter lockouten, signerte Gonchar en 5-årskontrakt verdt $25 millioner med Pittsburgh Penguins den 4. august 2005.
I 2006–07, hans andre sesong med Pittsburgh, presterte Gontsjar å tangere karrierebeste med 67 poeng. I tillegg til sine tjenester på isen for The Penguins, huset Gontsjar også rookien Jevgenij Malkin da han kom fra Russland i Oktober 2006.
Kristian Skolmen
Blant barnebarna hans er Jon Skolmen og Eli Skolmen Ryg.
Kunst
Skolmen var en dyktig maler med en fargerik palett, holdt i duse, harmoniske fargeklanger. Han fanger stemninger i lune og varme naturbilder, fra de nære omgivelser, fra gården, fra skog og vann.
Sean-Michel Sunnqvist
Spillerstatistikk
Oppdatert 19. juni 2015:
Kristian Skolmen
Kunst
Kunsthistoriker Gunnhild Randen ga følgende innblikk i Kristians kunstproduksjon og malestil på kunstutstillingen i 2008 på Lands Museum:
«''Kristian Skolmen hadde en noe variert produksjon både med hensyn til hva han malte på og motivvalg. I tillegg til oljemalerier og akvareller malte han dørfelter, kubbestoler, skap og veggfelter og gjenstander. Han malte også større veggfelter pa hotell i Kongsbergdistriktet. Et motiv som går mye igjen er skog og fjell. Det er vanskelig å plassere Kristian Skolmen i en klar tradisjon. I forbindelse med en utstilling på Låven, Kongsberg i 1982 ble han omtalt som å male mest i tråd med naturalismen, en retning som til dels preget 1880-tallets maleri. Et krav var å male direkte fra naturen. Motivet skulle være forbundet med sannhet, ikke noe skulle legges til eller trekkes fra - mange av hans maleriene  antyde at dette har vært et mål for Kristian Skolmen. Store penselstrøk, ikke gjort forsøk på å stryke dem ut. A gjengi motivet slik det var, ikke forskjønne det eller forandre det. Samtidig er det mange malerier her hvor motivet er ukjent. Kan det dreie seg om at motivet er skapt av maleren selv, eller er det bare et ukjent sted.''
''Noe av det som særpreger Kristian Skolmens malerier er ro og harmoni. Hans malerier med motiv fra skog og fjell er naturskildringer, de er ofte stemmningsfulle og kan gi inntrykk av at dette er et sted hvor roen befinner seg. Det er ikke noe voldsomt over maleriene hans, for eksempel ser vi ingen truende skyer, ikke noe uvær - slik man ofte ser hos nasjonalromantikerne. Maleriene til Kristian Skolmen er skildringer av ulike årstider og av ulike fenomener som for eksempel soloppgang eller solnedgang. Jeg for min del er fristet til å peke på nyromantikken og stemmningsmaleriet.»''
Cottoidei
Cottoidei er en gruppe ulkefisker. Fylogenetikken for denne gruppen er uklar og det vil bli forandringer i inndelingen av delgrupper etterhvert som flere undersøkelser blir gjort. I denne artikkelen blir inndelingen gjort som i Fishes of the World, men rognkjekser og ringbuker regnes som to familier i samsvar med Artsdatabanken.
The Jew’s Christmas
The Jew's Christmas er en amerikansk stumfilm fra 1913, regissert av Phillips Smalley og Lois Weber.
Handling
Isaac og hans trofaste kone, Rachel, er lei for at barna deres i Amerika blir tvunget til å arbeide på den jødiske sabbaten. Men barna deres, Leah og Sam, er ikke like religiøse som foreldrene deres. Sam er i all hemmelighet forelsket i sin arbeidsgivers datter, men hun føler ikke det samme for ham.
I mellomtiden er Leah forelsket i en ikke-jødisk mann, og til tross for farens innvendinger gifter hun seg med ham. Men Isaac beordrer Leah ut av hjemmet deres. Men familien går gjennom en rekke problemer, før de får muligheten til å forsone seg med hverandre igjen.
Banjo-Kazooie
Banjo-Kazooie er et plattformspill utviklet av Rare. Det ble utgitt i 1998 til Nintendo 64. Spillet er det første i serien av Banjo Kazooie spill. Spillet handler om bjørnen Banjo og hans venn fuglen Kazooie. De blir tvunget ut på eventyr for å redde Banjos søster Tooty, som har blitt kidnappet av den onde heksen Gruntilda. Banjo-Kazooie er et av Rare sine mest solgte spill til Nintendo 64, og har blitt gjenutgitt flere ganger siden den oprinnelige lanseringen.
Spillet ble relansert i 2008 til Xbox Live Arcade på Xbox 360, og den 4. August i 2015 gjenutgitt i samlepakka Rare Replay til Xbox One, Xbox 360 versjonen av spillet er tilgjengelig der, og den er omtrent identisk som Xbox 360 versjonen. Spillet har støtte for 4K på Xbox One X.
Spillet ble relansert på Nintendo Switch sin online utvidelsespakke 20 Januar 2022, som er første gangen spillet bli gjenutgitt på en Nintendo konsoll, denne versjonen bruker Nintendo 64 versjonen av spillet fremfor Xbox 360 versjonen.
Historie
Spillet starter i de rolige og fredelige omgivelsene rundt Spiral Mountain. Banjo og Kazooie sover uvitende om hva som er i ferd med å skje. Høyt oppe i sitt tårn overseende Spiral Mountain har Gruntilda konstruert en maskin som stjeler andres skjønnhet. Hun ser i sin trolldomsgryte (Dingpot) og finner sitt mål, Tooty. Hun setter seg på sopelimen og flyr ned for å fange henne. Etter en slåsskamp mellom henne og Tooty får hun til slutt fanget henne. Inne har akkurat Banjo og Kazooie våknet og de løper ut for å undersøke. Der får de vite av muldvarpen Bottles (Glugge) hva som har skjedd og setter i vei etter henne.
Gameplay
Banjo-Kazooie adopterte mange av elementene som gjorde Super Mario 64 til en stor suksess. Spilleren må utforske store 3-dimensjonale baner i søken etter puslespillbiter, Jiggys. På hvert brett skal man også forsøke å finne de 5 Jinjoene, små skapninger som kommer i 5 forskjellige farger. Når man har funnet alle blir Banjo belønnet med en Jiggy. Spillet hadde også sine egne ideer slik som trollmannen Mumbo-Jumbo (Hokus Pokus). Hos Mumbo kan Banjo og Kazooie bli forvandlet til en annen skapning, for eksempel en hvalross, en krokodille eller et gresskar. Slik kan de få tak i puslespillbiter som ellers ville vært utilgjengelige. Etterhvert som de to vennene kommer dypere og dypere inn i Gruntildas hule vil de også få mulighet til å lære nye og mer avanserte evner fra Bottles.
EM i akvatlon 2011
EM i akvatlon 2011 (europamesterskapet i akvatlon) ble arrangert i Köln i Tyskland i 2011.
Akvatlon er en variant av triatlon og duatlon, i praksis triatlon uten sykling.
Ceres
Ceres kan vise til:
Arielina
Arielina er en gruppe (slekt) av biller som hører til underfamilien gullbasser (Cetoniinae) i den artsrike gruppen Scarabaeoidea.
Utseende
Middelsstore, avlange, blankt svarte gullbasser. Oversiden er fint punktert. Pronotum er bredest foran midten, med stumpvinklede bakhjørner, mye bredere enn langt og bare litt smalere enn dekkvingene, som mangler tydelige punktstriper.
Levevis
Billene lever underjordisk i tuene til maur og termitter. De voksne billene er trolig rovdyr, larvene lever muligens av dødt plantemateriale som maurene og termittene frakter inn til tua.
Utbredelse
Slekten er vidt utbredt i tropisk Afrika.
Arthur Lindfors
Arthur Richard Lindfors (født 17. mars 1893 i Borgå, død 21. september 1977 i Borgå)  var en finsk bryter som deltok i de olympiske leker 1920 i Antwerpen og 1924 i Paris.
Lindfors vant en olympisk sølvmedalje i bryting under OL 1920 i Antwerpen. Han kom på andreplass i klassen mellomvekt (75,0 kg) i gresk-romersk stil. I finalen tapte han mot svenske Carl Westergren. Det var 23 brytere fra tolv nasjoner i denne vektklassen som ble avviklet i perioden 16. til 20. august 1920.
Fire år senere, under Sommer-OL 1924 i Paris vant han sin andre olympiske sølvmedalje i bryting i gresk-romersk stil.
Herfra til evigheten (TV-serie)
Herfra til evigheten er en norsk livssynsserie med Kjell Erik Moen som gikk på NRK1 i 2002. Konseptet i denne serien gikk ut på at Moen reiste verden rundt (og i Norge) for å finne nordmenn som hadde reist til andre siden av jordkloden ut av ideologiske årsaker. Reisen gikk til Uganda, India, Bolivia, Chicago, Thailand og Mosambik, i Oslo og på Lista. Programmet gikk på søndager kl 22:30.
Charles Jones Soong
Charles Jones Soong (kinesisk: 宋嘉樹 pinyin: Sòng Jiāshù; født i februar 1863 i Wenchang på Hainan i Kina, død 3. mai 1918), også kalt ved sitt stilnavn Yaoru (耀如, hvorav det alternative navnet Soong Yao-ju), var en hakkakineser som ble misjonær og prominent forretningsmann i Shanghai. Hans barn ble noen av de mest fremtredende personer i Republikken Kinas første periode. Til å begynne skrev han sitt familienavn som Soon.
Bakgrunn og virke
Han konverterte til kristendommen da han var femten og ble døpt under navnet Charles Jones Soon, studerte teologi og ble kinamisjonær for metodistkirken i 1885. Han ble den første internasjonale student ved Trinity College (nå Duke University) der han var immatrikulert fra 1880 til 1881. Etterpå fortsatte han ved Vanderbilt University der han tok en akademisk grad i teologi. I januar 1886 flyttet han til Shanghai, og giftet seg med Ni Kwei-tseng (倪桂珍 Guizhen) senere det året. Deres barn var:
Charlie Soong fratrådte sin misjonærstilling i en alder av 26 år og begynte med handel med sigaretter og bomull. Han var engelsktolk for Fou Foong Flour Company (福豐麵粉廠), en største kornmøllen i hele Asia grunnlagt av familien Sun fra Shouxian i Anhui. Han grunnla og eide trykkeriet Meihua Printing Press (美華印書館) som trykket kinesiske Bibler. Charlie Soong trykket også i hemmelighet revolusjonært anti-Qing-materiale samme sted.
Etter å ha blitt venn med Sun Yat-sen og Lu Hao-tung sommeren 1894 i Shanghai donerte Soong over 20 000 dollar til Tongmenghuibrorskapet ledet av Sun. Hans datter Ch'ing-ling giftet seg senere med Sun.
Hurtigløp på skøyter under Vinter-OL 1924 – Sammenlagt herrer
All-round hurtigløp på skøyter var en øvelse under Vinter-OL 1924. Den var en sammenlagt øvelse av de fire distanseløpene som ble avholdt lørdag, 26. og søndag 27. januar 1924. Det var den eneste gangen medaljer ble utdelt i all-round.
11 skøyteløpere fra 5 nasjoner fullførte alle de fire individuelle øvelsene.
Vanderburgh County
Vanderburgh County er et fylke i den amerikanske delstaten Indiana. I 2010 hadde fylket et innbyggertall på 179 703. Fylkessete ligger i byen Evansville. Fylket er oppkalt etter den amerikanske kapteinen under den amerikanske uavhengighetskrigen, Henry Vanderburgh.
Benoni (roman)
Benoni, skrevet i 1908, er en del av en dobbeltroman skrevet av Knut Hamsun. Benoni er første del mens Rosa er oppfølgeren og den avsluttende delen av dobbelromanen.
Benoni handler om livsglade Benoni Hartvigsen, som i begynnelsen av romanen er en fattig postmann, fisker og småkarsmann med liten anseelse, men som en dag mottar en stor pengesum. I løpet av boka utvikler Benoni seg til å bli en av de mest velstående mennene på Sirilund, som er bygda hvor brorparten av romanen foregår.
Orkanen Hugo
Orkanen Hugo ble først oppdaget som en gruppe tordenbyger nær Kapp Verde, Afrika 9. september 1989. Bygene beveget seg vestover og fire dager senere (11. september) ble disse bygene til en tropisk storm. Stormen utviklet seg til orkan 13. september. Når orkanen nådde Karibia forårsaket den massive ødeleggelser på steder som Guadeloupe, St. Croix, Montserrat og Puerto Rico, hvor seks mennesker døde 18. september. Hugo nådde Nord-Amerika om kvelden 21. september som en kategori 4-orkan på Saffir-Simpson-skalaen like nord for Charleston, South Carolina i retning mot Charlotte, Nord Carolina. Opprinnelig hadde orkanen kurs for Savannah, Georgia, som var evakuert, men gikk i retning mot Charleston. Hadde orkanen gått mot Savannah ville det vært den første store orkanen som traff østkysten mellom Palm Beach, Florida og Savannah River siden 1899. I stedet skulle det gå ytterligere 15 år, inntil orkanen Jeanne, som traff nordlige delen av Palm Beach i 2004.
Da orkanen hadde gitt seg, sa guvernøren i Sør-Carolina Carroll A. Campbell at orkanen hadde felt nok trær til å bygge et hus til hver familie i delstaten Vest-Virginia, som har 1,8 millioner innbyggere.
Orkanen bragte også med seg nærmere 3000 tornadoer, som også stod for store ødeleggelser.
Hugo forårsaket skader for $7 milliarder (tilsvarer $9,4 milliarder i 2000-verdi) i USA, i tillegg til skader for $3 milliarder i Karibia.
Kildene spriker når det gjelder antall omkomne på grunn av orkanen Hugo. American Meteorological Society hevder 49 omkom i USA. Noen hevder 56, mens andre statlige myndigheter hevder 32. Totalt omkom 70 – 100 mennesker av orkanen, inkludert Karibia.
Nødhjelp ble blant annet gitt av Røde Kors, Frelsesarmeen og flere kirkemenigheter.
På øya St. Croix tok omfattende plyndring og lovløshet til etter orkanen Hugo. Telefon, elektrisitet, sykehus, banker, flyplassen og 90% av all infrastruktur var vesentlig skadet eller ødelagt. Tre dager etter at orkanen traff øya, spurte guvernøren for De amerikanske Jomfruøyer president George H.W. Bush om føderal bistand for å gjenopprette lov og orden på øya. 20. september kom militære styrker til øya. Disse ble værende i to måneder. Fraktfly ble brukt til å fly inn mat, vann og mobile sykehus.
The Third Degree
The Third Degree er en amerikansk stumfilm fra 1913, regissert av Barry O'Neil.
Handling
Sønnen i en velstående familie blir fornektet av familien, og blir stilt for retten på grunn av drapet på en kamerat fra college som tok livet av seg etter at han mislyktes som kunstner.
Aristidis Konstantinidis
Aristidis Konstantinidis (gresk: Αριστείδης Κωνσταντινίδης) var en gresk syklist.
Konstantinidis deltok i de første olympiske lekene i moderne tid i Athen i 1896. Han deltok i tre sykkelrenn; 10- og 100 kilometer og i landeveisrittet på 87 kilometer som gikk fra Athen til Marathon og tilbake til Athen. Han ble olympisk mester på den lengste distansen med tiden 3.22,31. På ti kilometer endte han på femteplass og på 100 kilometer brøt han. Det var kun to syklister av de ni startende som kom i mål.
Musikk og tradisjon
Musikk og tradisjon: tidsskrift for forskning i folkemusikk og folkedans er et norsk vitenskapelig tidsskrift som fokuserer på skandinavisk folkemusikkforskning og tradisjonell musikk og dans som et bredt definert felt, både fra musikkvitenskapelig og andre humanistiske og samfunnsvitenskapelige perspektiver.
Det oppstod i nåværende form i 2010, som en videreføring av Norsk folkemusikklags skrifter, som ble et fagfellevurdert vitenskapelig tidsskrift i 2005 og som har blitt utgitt av Novus forlag siden 2007. Norsk folkemusikklags skrifter ble utgitt fra 1984. Musikk og tradisjon er skriftet til Norsk folkemusikklag.
Zimbabwe-Rhodesia
Zimbabwe-Rhodesia var et land som eksisterte fra 1. juni til 12. desember 1979 som før het Rhodesia og ble fulgt av Zimbabwe. En internasjonal avtale mellom Smith-administrasjonen til Rhodesia og moderate afrikanske nasjonalistpartier som ikke var involvert i den rhodesiske buskkrigen ledet til slutten for den hvite mindretallsregjeringen.
Navn
Så tidlig som i 1960 ble afrikanske nasjonalister enige om at Rhodesias sanne navn var «Zimbabwe», og brukte navnet på deres politiske partier. Den internasjonale avtale-regjeringen hadde som intensjon å være et partnerskap mellom den eksisterende rhodesiske regjering og den afrikanske befolkning, noe som også avspeiler seg i navnet.
Knut Vikne
Knut Vikne (født 29. januar 1976) er en norsk tidligere friidrettsutøver som representerte SK Vidar og Tønsberg FIK.
Han vant ett NM-gull, ett NM-sølv og en NM-bronse i sleggekast i perioden 1998–2000.
Norrbottens län
Norrbottens län er et län i det nordlige Sverige. Det grenser til Västerbottens län, samt til landskapet Lappland i Finland og til fylkene Nordland og Troms og Finnmark i Norge. Norrbottens län er det største av de svenske län.
Landskap
Norrbottens län består av landskapet Norrbotten og den nordlige delen av svensk Lappland.
Administrasjon
Hovedoppgavene for lensadministrasjonen er å utføre de oppgavene gitt av Riksdagen og den svenske regjeringen, å koordinere og oppmuntre til lenets økonomiske vekst og ivareta rettssikkerheten.
Tveide
Tveide er ei skog- og jordbruksbygd med i underkant av 100 innbyggere beliggende i Birkenes kommune vest i Aust-Agder fylke. Avstanden til kommunesenteret Birkeland er 2 km, Lillesand 10 km og Kristiansand 30 km.
Bygda ligger på en morenerygg formet av en isbre som trakk seg tilbake i siste istid for 10-11 000 år siden. På sørsiden ligger en stor grusslette og torvmyr. Området rundt består  av heier med bar- og løvskog. Sørøst for bygda renner Moelva, med utløp i Tingsakerfjorden ved Lillesand. 2 km nord for Tveide renner lakselva Tovdalselva.
Bebyggelsen er preget av hvitmalte hus i klassisk sørlandsstil.
Historie
Tveide har trolig hatt bosetting i flere tusen år. Under utgravinger av Kjempehaugene i 1880-årene, ble det funnet fem steinkister. En av disse innholdt dekorerte gjenstander av gull, bronse, glass og leire, datert til eldre jernalder og folkevandringstiden. Det er i bygda også funnet en unik husgud av tre. Gjenstandene er oppbevart og utstilt på Oldsaksamlingen ved Kulturhistorisk museum i Oslo.
Øst i bygda står fire oppreiste steiner, kalt Skilsteinene. Disse knyttes til et gammelt sagn om to småkonger fra Håbbesland og Eikeland, som med sine hærer utkjempet et slag på Tveidemonen.
Gjennom Tveide går den gamle veien mellom kongsgårdene på Tromøya ved Arendal og Oddernes ved Kristiansand. På 1500-tallet er den omtalt Almandvejen, siden Kirkevejen, Postvejen, Kongeveien og Vestlandske Hovedvei. Ved veien ca. 3 km vest for Tveide, lå Birkenes gamle kirke.
Tveide var lensmannsgård fra 1741-1765 og 1789-1804. Bygda hadde tidlig også skysstasjon og postgård. I nyere tid var det poståpneri på Tveide jernbanestasjon. Tveide hadde på 1800-tallet eget gjestgiveri, som lå på Nedre Tveide. I 1850-årene kom det nytt serveringssted på Slottet ved den gamle Vestlandske Hovedvei over Tveideråsen.
3. juni 1896 åpnet den smalsporede Lillesand-Flaksvandbanen (LFB, nedlagt 30.juni 1953), med stasjon på Tveide. Banen var den eldste i Agder-fylkene. Samme år startet brødrene Tobias og Per Knudsen fra Lillesand opp A/S Myhre torvstrøfabrik. I 1916 overtok Monrad Knudsen fabrikken, hvor det gjennom mange tiår ble tatt ut store mengder torv fra myrområdet sør for grusmorenen fra siste istid. Torvstrøet ble primært brukt til brensel og som komponent sammen med pudrett i produksjon av handelsgjødsel (spesielt ved renholdsverk i byene på Østlandet). Senere ble torvstrøet også nyttet av gartnerier og til hageanlegg. I dag er den nedlagte fabrikken museum. I 1896 kjøpte en tredje bror, skipsreder og havnefogd Carl Knudsen, skogseiendommen Grasham på Tveide (nå Birkenes Bygdemuseum).
I tiårene rundt 1900 utvandret 10-15 prosent av bygdas innbyggere til Amerika. Flere av dem vendte senere tilbake.
Forsommeren 1912 gikk ca.1200 mål av bygdas skog tapt i en stor skogbrann, antent av et lokomotiv på Lillesand-Flaksvandbanen.
Under andre verdenskrig brukte tyskerne torvmyren på Tveide til øvelsesområde. Det ble i den forbindelse bygget flere våpenstillinger. En sementbunker står fortsatt.
Antisyklon
En antisyklon oppstår under et høytrykksområde med synkende luft i senteret og luft som strømmer vekk fra senteret i en spiralbevegelse med klokka på den nordlige halvkule, og mot klokka på den sørlige. Det motsatte er sykloner, som har mye større trykkgradienter og kraftigere vind.
Dannelse
Alle antisykloner har tørr luft som synker mot overflaten i senteret av antisykonen. Mangelen på vanndamp øker lufttettheten. Luft inneholder 78 % nitrogen og 21 % oksygen, og når luft inneholder vanndamp erstatter den litt av nitrogen- og oksygenmolekylene som er tyngre enn vannmolekylene. Derfor er luft med vanndamp lettere enn luft utan vanndamp, og luften i antisykloner tyngre enn i omgivelsene.
Kalde eller kalde og tørre
Kald eller kald og tørr luft kan legge seg i ro over land og danne grunne antisykloner eller høytrykksceller, som ofte flytter seg over terrenget og gir fint vær med lite skyer og nedbør før de løser seg opp eller forsvinner når de kommer ut over opent hav.
Martime antisykloner på høye bredder
I vintermånedene kan kraftige sykloner dannes på høye breddegrader. Den stigende luften i disse syklonene vil etter hvert synke ned andre steder og danne antisykloner. Kraftige antisykloner oppstår i enkelte områder hvert år i løpet av de kaldeste månedene. De kan strekke seg 10 000 meter opp i høyden. Disse antisyklonene heller ikke med høyden, i motsetning til sykloner og varme antisykloner. Overflatetrykket i havnivå kan bli høyere enn 1040 hPa, og de flytter seg ofte lite etter at de har oppstått.
Danmarkstredet langs østkysten av Grønland er et område som ofte får antisykloner i løpet av vinteren. De dannes som en del av Den Nord-Atlantiske Oscillasjonen (NAO) som påvirker været i dette området året rundt. Beauforthavet er en arm av Nordishavet på nord- og nordvestsida av Canada. Her oppstår det ofte en antisyklon kalt «det arktiske høytrykket» eller «Beauforthøytrykket».
Varme og tørre
En antisyklon med varm og tørr luft finner vi i Nord-Atlanteren store deler av året. Disse antisyklonene er ofte vedvarende, og blir kalt «semipermanente» høytrykk. I Europa kaller vi dette høytrykket for Azorehøytrykket, mens amerikanerne kaller det Bermudahøytrykket.
Disse høytrykkene heller vestover med høyden, og kan 5-7 km opp i høyden ha strekt seg 5000 km vest for senteret ved overflaten (som ligger nær Azorene). Trykket i havnivå til denne typen antisykloner er som regel ikke særlig høyt, og kan kanskje nå opp i 1025 hPa om sommeren, som ikke er langt over det globale gjennomsnittlige trykket i havnivå på 1013 hPa.
Vi finner også slike antisykloner bygd opp av varm og tørr luft over andre havområder i verden, slik som Sør-Atlanteren. Antisyklonene som oppstår der er i praksis et speilbilde av antisyklonen i Nord-Atlanteren. Også disse antisyklonene heller vestover med høyden. Den varme og tørre luften blir produsert i forbindelse med den intertropiske konvergenssonen.
Struktur
Ved overflaten vil luften strømme utover i alle retninger fra senteret, og blir så avbøyd av corioliseffekten som gir luften en spiralbevegelse som er med klokka på den nordlige halvkule og mot klokka på den sørlige halvkule. Siden luften i antisykloner synker mot bakken, blir luften varmet opp og tørrere. Dette gir lite skyer og stråling kan gå fritt gjennom atmosfæren fra både sola og fra jordoverflaten. Den økte solinnstrålingen kan da føre til oppvarming av bakken som så lokalt fører til stigende luftbevegelser og skydanning hvis luften er fuktig nok.
Konsekvenser
Når antisykloner oppstår om vinteren fører klarværet ofte til perioder med frost og perioder med tåke. Den rolige luften i antisykloner fører ofte til temperaturinversjoner nær bakken, der toppen av inversjonen virker som et lokk på luften under. Dette kan føre til vedvarende tåke eller lave stratusskyer i tillegg til at forurensning som kommer ut i luften ofte blir liggende i luften nær bakken.
Poecilocampinae
Poecilocampinae er en gruppe av sommerfugler som hører til familien ekte spinnere (Lasiocampidae). Gruppen omfatter forholdsvis små, tettbygde, mørke arter. Larvene er mer sparsomt hårete enn de fleste andre Lasiocampidae. I Norge forekommer to arter, høstspinner (Poecilocampa populi) og hagtornspinner (Trichiura crataegi).
Iker Muniaín
Iker Muniain Goñi (født 19. desember 1992) er en spansk fotballspiller som spiller for Athletic Bilbao.
Han har spilt flere aldersbestemte landskamper for Spania. På grunn av hans spillerstil har han blitt kalt "den spanske Messi" av media.
Cathrine Løchstøer
Anne-Cathrine Løchstøer (født 21. mars 1951) er en norsk journalist, diplomat og forfatter. Hun var ministerråd ved Norges delegasjon til Den europeiske union (EU) i Brussel.
Løchstøer er cand.philol. med hovedfag i fransk fra Universitetet i Oslo (UiO) (1991). Hun begynte i NRK i 1993, og var utenriksredaktør fra 1996 til 2001. Fra 2002 til 2006 var hun NRKs korrespondent i Brussel. I 2006 ble hun ansatt i Utenriksdepartementet som seniorrådgiver i utviklingsministerens analysestab.
Hvidovre IF
Hvidovre Idrætsforening (eller Hvidovre IF, HIF) er en dansk fotballklubb hjemmehørende i den københavnske forstad Hvidovre. Klubben ble stiftet den 15. oktober 1925 og førstelaget spiller i 1. division. Hjemmekampene spilles på Hvidovre Stadion. Klubben har vunnet tre Danmarksmesterskap i sesongene 1966, 1973 og 1981 og et cupmesterskap i 1980.
Klubbens største kamp var uten tvil møtet med Juventus FC i Serievinnercupen i sesongen 1982–83. Det første møtet på dansk gress tapte Hvidovre med 1–4 på Idrætsparken foran over 30 000 tilskuere, men i returkampen på Stadio Comunale i Torino lyktes det overraskende å hente et uavgjort 3–3 resultat etter å ha ligget under med 1–3. Juventus hadde på det tidspunkt flere spillere som sommeren året før vant VM med Italia: Zoff, Gentile, Cabrini, Scirea, Tardelli og Paolo Rossi.
Sjasmin
Sjasmin (Jasminum) er en slekt i oljetrefamilien med rundt 200 arter. Navnet på slekten kommer via fransk jasmin og arabisk yas(a)min fra persisk yasmin.
De er opprette eller klatrende busker eller trær, og kan være løvfellende eller eviggrønne. Stengelen er glatt, kantet eller furet. Bladene er motsatte eller spredte, eller en sjelden gang kransstilte; de er enkle, trekoblete eller finnete. Blomstene er hvite eller gule og har ofte en sterk, men behagelig duft. Kronen er trakt- eller klokkeformet med 4–16 fliker. Alle arter har to pollenbærere. Frukten er et bær.
Slekta er utbredt i Afrika, Asia, Australia og på stillehavsøyene og én art, Jasminum fruticans, vokser i store deler av middelhavsområdet. Flere andre arter, blant annet den asiatiske Jasminum officinale, er naturalisert i middelhavslandene. Jasminum odoratissimum finnes på Kanariøyene og Madeira.
Fylogenetiske studier viser at sjasminartene med gule blomster og spredte blad utgjør en egen gruppe, som er søstergruppen til både de øvrige Jasminum-artene og til slekten Menodora, som er utbredt i Amerika og Sør-Afrika. I en artikkel fra 2014 blir det foreslått å flytte disse 15 artene til en ny slekt, Chrysojasminum. Wikipedia på bokmål/riksmål bruker en mer tradisjonell systematikk.
Sjasmin dyrkes både som hage- og stueplante på grunn av de duftende blomstene. Sjasminolje fremstilles hovedsakelig av storsjasmin (J. grandiflorum) og brukes til parfyme og som smakstilsetning i te. Den vanligste stueplanten er Jasminum polyanthum. I Norge er klimaet stort sett for kaldt til at sjasmin kan brukes utendørs, men vintersjasmin (J. nudiflorum) plantes i de mildeste områdene. Slekta må ikke forveksles med skjærsmin (Philadelphus) som er vanlige og temmelig hardføre hagebusker.
Bertha Jørgensveen
Bertha Jørgensveen (født Solberg 3. januar 1910 på Østsinniåsen i Nordre Land, død 1981) var en norsk gründer og foregangskvinne som etablerte Berthas Bakerier AS. Hun var lokalt kjent under navnet Lefse-Bertha.
Berthas bakerier omsatte i regnskapsåret 2020 for nærmere 100 millioner kroner. (99.389.000)
Hun leide seg en delikatesseforretning på Volvat, og opparbeidet seg snart en stor kundekrets. Men ektemannen Einar fant seg ikke tilrette med bylivet. Han var fra Ligarda i Søndre Land og de flyttet tilbake dit i 1950. Der etablerte Bertha straks salg av kjøtt og fiskemat, samt lefseproduksjon. Men etter tre års drift måtte hun gi opp, det ble for tungvint å drive virksomheten fra Ligarda. I 1953 etablerte hun seg i Hov med kjøttforretning og to kjellere å bake i. I 1956 sysselsatte hun 15-16 bakstekjerringer og mannlige medhjelpere til potetskrelling og vareutkjøring.
Utover 50- og 60-tallet fortsatte Lefse-Bertha å ekspandere. Hun fikk kjøpt det tidligere gamlehjemmet Granum, som hadde stått tomt i 9 år. Der fikk hun bygd om lokalene til moderne produksjonslokaler, og i årene framover ble det stadig behov for nye utvidelser og moderniseringer. Etter den siste store utvidelsen til 16 millioner kroner i 1974, bare få år før sin død, var kapasiteten 1550 bløtkakebunner, 33 000 småkaker og 28 000 lomper i timen. På det meste sysselsatte Berthas Bakerier i Fall 140 personer.
På 1980-tallet ble bedriften solgt delvis ut av familien og videre til konsernet Baxt AS. Berthas Bakerier AS har levd videre som en av Søndre Lands viktigste hjørnesteinsbedrifter. Av firmaets verdier ble 45% solgt til Baxt AS i 1985 og resterende 55% solgt i 1989 til Baxt AS. Utbyttet etter salget på henholdsvis 15 millioner i 1985 og 22 millioner i 1989 er i dag tilhørende Bertha Jørgensveens etterkommere.
Røvertidsskrift
Røvertidsskrift, også kalt rovtidsskrift (etter engelsk predatory journal, jf. også det bredere begrepet predatory publishing), er en betegnelse på et tidsskrift som forsøker å fremstå som vitenskapelig, men som i virkeligheten har svært dårlige rutiner for å kontrollere hvilken forskning som publiseres. Begrepet røverforlag eller rovforlag brukes tilsvarende om forlag som utgir tidsskrifter og/eller bøker.
Betegnelsen røvertidsskrift eller røverforlag kan både brukes om tidsskrift eller forlag som utilsiktet får sine mangelfulle kontrollrutiner utnyttet av forskere med uærlige hensikter, og om tidsskrift eller forlag som aktivt går etter publiseringsvillige forskere og lurer dem til å tro at de får sin forskning publisert i et anerkjent tidsskrift. Begrepet «rovtidsskrift» ble skapt av den amerikanske bibliotekaren Jeffrey Beall, som tidligere publiserte en oversikt over slike tidsskrifter, kalt Bealls liste.
Blant forlag som inngikk i Bealls liste og som av mange regnes som røverforlag var Scientific Research Publishing, MDPI og Frontiers Media.